**Edukustannus rynnistää oppikirjamarkkinoille**

Julkaisuvapaa 28.1.2016

**Edukustannus** on oppikirjamarkkinoilla verrattain uusi toimija. Se rynnistää oppikirjamarkkinoille 11 uudella opetussuunnitelman mukaisella oppimateriaalisarjalla. Uutuudet digitaalisine sisältöineen ovat esillä Educa-messuilla 29.–30.1.

Edukustannus haluaa profiloitua pedagogisesti kunnianhimoisena ja nuorekkaana uudistajana. Se on osa kolmen tuotemerkin kustantamoa, joka tunnetaan **Lasten Keskus ja Kirjapaja Oy**:nä.

Educassa julkistetaan uusi aapinen **Vilske**, joka on kokeneiden pedagogien, lastenkirjailijan ja maineikkaan kuvittajan yhteistyötä. Alakoulun materiaaleja ovat myös **Luontoon**-oppikirjasarja, historian **Mennyt**, yhteiskuntaopin **Me nyt** -sarja sekä matematiikan sarjat **Yykaakoo** ja **Neeviikuu**.

Yläkouluunvalmistuu uskonnon oppimateriaalisarja **Iki** ja terveystiedon **Hippokrates,** lukioon uskonnon **Aava,** filosofian **F-sana** ja uusiin opetussuunnitelmiin tehty versio terveystiedon oppikirjasta **Virtaa.**

”Suomi on loistanut Pisa-tuloksissa, mutta ei kouluviihtyvyydessä. Teemme kirjoja, jotka koko olemuksellaan viestivät oppimisen ilosta. Tärkeää on myös se, että materiaalit kannustavat oppilaita aktiivisuuteen”, sanoo toimitusjohtaja **Juha-Pekka Heinonen** Edukustannuksesta.

”Perehtyminen tämän päivän koulun haasteisiin ja kuntien talouteen, syventyminen tulevaisuuden oppimisen vaatimuksiin, keskustelut kentän kanssa… Näiden lähtökohtien, tinkimättömän työn ja luovuuden tuloksena meillä on esitellä hienoja uutuuksia”, kertoo Juha-Pekka Heinonen. ”Tekijät ovat oppikirja-alan huippuosaajia.

Koulumaailma elää muun maailman tapaan murroksen keskellä. Uudet oppimateriaalit auttavat opettajia ja oppilaita uudistumaan muutosten mukana.

**YouTube: https://www.youtube.com/watch?v=8gRMCS8qXNM**

[www.edukustannus.fi](http://www.edukustannus.fi)

facebook.com/edukustannus

instagram.com/edukustannus

**Lisätietoja**: Lasten Keskus ja Kirjapaja Oy, viestintäpäällikkö Marja-Liisa Saraste (09 6877 4568),

[marja-liisa.saraste@kirjapaja.fi](mailto:marja-liisa.saraste@kirjapaja.fi) tai toimitusjohtaja Juha-Pekka Heinonen (09 6877 4540),

[juha-pekka.heinonen@edukustannus.fi](mailto:juha-pekka.heinonen@edukustannus.fi)

**Arvostelukappaleet ja kuvapyynnöt:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)

